**Viksøhjelmene** (også **Veksøhjelmene**) er to hjelmer fra bronsealderen, laget av bronse, som ble funnet sensommeren 1942 i Brøns Mose nær landsbyen Veksø på Sjælland.

Historie
--------

I en nyåpnet torvegrav merket arbeidsmannen Jens Christensen i 1942 noe som knaste under spaden da han var ute og gravde torv til brensel. Spaden var gått igjennom et leirkar og ned i noen bronsestykker. Disse ble tatt opp og lagt til side, og etter nærmere gransking ble det funnet ytterligere bronsefragmenter. Stykkene viste seg å være deler av to hjelmer med horn, og det lyktes Nationalmuseet å sette dem sammen til opprinnelig form.

Beskrivelse
-----------

Hver av hjelmene består av to hulstøpte horn, samt to halvdeler hamret bronse som er satt sammen med bronsenagler. De er utsmykket med bukler, øyne og øyenbrynsbuer. Ovenpå sitter et korsformet beslag som formentlig har holdt en slags prydelse av fjær eller hår. I pannen ses en nebblignende krok, og nederst er hjelmene dekorert med små bukler som ender i S-slynger foran og bak.

Proveniens
----------

Det vites ikke nøyaktig hvor og når Viksøhjelmene er blitt fremstilt, men ornamentikk og hamringsteknikken minner om den sentraleuropeiske Urnemarkskulturen i yngre bronsealder. Hornenes lengde og form samt metallets skrøpelighet kan tyde på at de ikke har var fremstillet til bruk i kamp. I stedet har de trolig vært brukt ved religiøse seremonier og siden satt ut i mosen som offergave. Således var den ene hjelmen plassert på en trebakke av asketre.

Liknende hornhjelmer er avbildet på helleristninger fra bronsealderen i det vestlige Sverige. De bæres blant annet av prester som blåser i lur eller holder frem solbilder og store prosesjonsøkser. Hjelmer med horn på har formentlig vært velkjente i Nordens yngre bronsealder, men har intet med vikingtid å gjøre.

Viksøhjelmene er del av de faste utstillingene på Nationalmuseet i København. 

I Slotsgyden Brøns Mose i Veksø reiste *Veksø Fastelavnsklub* i 1992 en minnesten over funnet av hjelmene. 

Den tidligere Stenløse kommune hadde Viksøhjelmene avbildet i byvåpenet.

Galleri
-------

* Forside  Foto: Roberto Fortuna og Kira UrsemForside  Foto: Roberto Fortuna og Kira Ursem
* Bakside  Foto: Roberto Fortuna og Kira UrsemBakside  Foto: Roberto Fortuna og Kira Ursem
* Foto: Lennart Larsen Foto: Lennart Larsen
* Foto: Lennart Larsen Foto: Lennart Larsen
* Begge hjelmene  Foto: Lennart LarsenBegge hjelmene  Foto: Lennart Larsen

Referanser
----------

1. ↑  «Vikingehjelmenes findere». kulturarv.dk. 29. desember 1942. Besøkt 7. august 2017.
2. ↑  «Offerfund BrønsMose». guderoggrave.dk. Besøkt 7. august 2017.
3. ↑  «Hjelm». guderoggrave.dk. Besøkt 7. august 2017.
4. 1 2  Henning Dehn-Nielsen. *356 Oldtidsminder på øerne*. Lindhardt og Ringhof. ISBN 9788711592984.
5. ↑  Mogens Møller (2015). *Maskeansigtets hemmelighed*. books on demand. ISBN 9788771454611.
6. 1 2  «Viksø-hjelmene». Nationalmuseet. Arkivert fra originalen 2. august 2017. Besøkt 7. august 2017.
7. ↑  Flemming Kaul. «Energikrisen gav gode fund». kulturarv.dk. Besøkt 7. august 2017.
8. ↑  Nils Erik Andersen (2004). Egedal Leksikon. Arkivert fra originalen 7. august 2017. Besøkt 7. august 2017.  Manglende eller tom `|tittel=` (hjelp)

Kilder
------

* «Viksø-hjelmene», fra Nationalmuseet

|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark